b'\n_START_ARTICLE_\nLagrangeeva funkcija\n_START_PARAGRAPH_\nLagrangeeva f\xc3\xbankcija [lagr\xc3\xa1n\xc5\xbeeva ~] (tudi lagran\xc5\xbeijan ali Lagrangiana) je v fiziki funkcija, izbrana tako, da zajame celoten sistem (telo ali sistem teles). Domena Lagrangeeve funkcije je fazni prostor. Sistem se giblje tako, da zavzame Lagrangeeva funkcija ekstremno vrednost. Eulerjeve ena\xc4\x8dbe odgovarjajo\xc4\x8dega variacijskega problema so Euler-Lagrangeeve ena\xc4\x8dbe, diferencialne ena\xc4\x8dbe drugega reda, ki opisujejo gibanje sistema. V mehaniki se za Lagrangeevo funkcijo navadno vzame razliko kineti\xc4\x8dne in potencialne energije sistema. Ta pristop je znan kot Lagrangeeva formulacija gibalnih ena\xc4\x8db.'